RD Minister in Puilo leh Chawngtlai khuaa MZSRLM Commercial Centre a tlawh,"1470/2024-2025 Khawzawl, 6th July 2024 : Vawiin khan Rural Development Minister Prof. Lalnilawma chuan Khawzawl District-a MzSRLM Commercial Centre Puilo leh Chawngtlai khua a mite chu a tlawh a. Sawrkar hotute, kuthnathawktute leh khawtlang hruaitute nen hmasawnna kalpui dan tur a hmunah an sawiho. Prof. Lalnilawma hian Puilo khua a MzSRLM Commercial Centre chu a tlawh a, he centre tangkai taka hman dan tur sawrkar hotute leh kuthnathawktute nen inkawmna neiin an sawiho a ni. He mi hnu hian Prof Lalnilawma hian Chawngtlai khuaa MzSRLM Commercial Centre vek chu a tlawh bawk a, kuthnathawktute leh khawtlang hruaitu tên lo dawngsawngin, inkawmna hun tha tak an nei a ni. Prof Lalninlawma hian a department chang dang PHE Department, Khawzawl WATSAN Division pawh vawiin vek khan a tlawh a, hmasawnna kal dan a hmun ngeiah enfiahin, thawktute nen hmasawnna hnathawhte sawiho a ni. Prof Lalnilawma hian vawiin tlai hian Khawzawl chhuahsanin Champhai a pan a, Champhaiah zan a riak ang . Naktuk zingah hian Khawbung panin Champhai a chhuahsan ang a, Khawbung khawtlangin Chawimawina Programme an siam a hman pui dawn a ni. Prof. Lalnilawma hi Dr. KC Lalmalsawmzauva, Adviser to CM (Handholding); Pu C.H. Lalmuanpuia, Director, Horticulture Department; Pi Lalchhandami, CEO, MZSRLM; Er. Lalchawimawia, Under Secretary, PHED leh a nupui fanau ten an tawiawm. Attachment Loading attachment...",Dated: 6 th Aug 24 5:02 PM,https://dipr.mizoram.gov.in/post/rd-minister-in-puilo-leh-chawngtlai-khuaa-mzsrlm-commercial-centre-a-tlawh